**Trecut-au anii**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trecut-au anii

Au trecut un șir de ani,

Fără dragoste – în van.

Am iubit și-am suferit

Fiindcă tu m-ai părăsit.

Tinerețea a trecut,

Dorul tainic a durut.

Aș fi vrut, cîndva, odată,

Să fiu a ta nestemată.

Dar, iată-ntr-o bună zi,

S-a-nchis poarta inimii

Ș-ai rămas târziu, afară,

În noaptea caldă de vară.

S-a pierdut totul ușor,

Dup-atât amar de dor.

Nu-nțeleg și n-am habar

Ce faci suflete hoinar?

Nu-mi este indiferent

Îmi doresc un trai decent

Să mă bucur iar de mare

Scăldată-n raze de soare.

Vreau în zorii dimineții

Să-i dau sărutare vieții

Și în fiecare seară

Să îmi cânte o vioară.